2 Die tweede vokaal in pitte. Die eerste vokaal is natuurlik ook ’n sjwa, maar is beklemtoon. Sien laer af vir meer besonderhede.
4 Laer af word ’n sisteem voorgestel waarvolgens na die verskillende vokale verwys word deur middel van woorde waarin hulle voorkom.
16 Ek gebruik voortaan slegs die term stulp en sy afleidings wanneer ek na die lipvorming verwys. Ek noem die vokale self steeds, volgens algemene konvensie, gerond of ongerond/ontrond, na gelang van omstandighede.
17 MRI is ’n erkende afkorting vir Magnetic Resonance Image; hoewel MRI-beeld streng gesproke ’n toutologiese vorm is (image = beeld), gebruik ek dit tog so.Hierdie beelde is goedgunstiglik beskikbaar gestel deur van die skrywers van die boek Algemene fonetiek (2009), Toni Rietveld en Vincent van Heuven, en met toestemming van die uitgewer Coutinho, Bussum. Ek erken die gebruik daarvan met dank.
24 Ek wyk hier af van die konvensie om na die vokale in terme van die voorbeeldwoorde van Tabel 1 te verwys. Omdat h_t in hierdie afdeling gebruik word, gebruik ek dit ook hier in die teks.
29 Ouderdomsverskille is hier blykbaar ’n belangrike faktor. Die BAAR-vokaal word baie gerond uitgespreek deur veral jong, vroulike sprekers van die noordelike streke van Suid-Afrika (ek verwys voorlopig na hulle uitspraak as “moderne” Afrikaans); hulle BAR-vokaal is weer baie “platter” (Wissing 2006). Meer hieroor word in opvolgartikels gesê.
31 Sluijter en Van Heuven (1996) meen dat die bandwydte van F1 veroorsaak word deur glottislek . Rietveld en Van Heuven (2009:126) bekyk die saak van ’n ander kant. Hoe smaller die bandwydte van ’n formant, meen hulle, hoe duideliker is die hoorbare invloed van die betreffende formant op die klankkwaliteit of klankkleur daarvan (Rietveld en Van Heuven 2009:126). Dié twee perspektiewelik is natuurlik aansluitend by mekaar. ’n Gemiddeld van ongeveer 100 Hz geld waarskynlik vir die Afrikaanse vokale.